cyanic-selkie/wikianc huggingface dataset:
বুর্জ খলিফা
নির্মাণ এবং কাঠামো
বিশাল ভবনের ওজনের চরম চাপ সহ্য করার জন্য কংক্রিটের বিশেষ মিশ্রণ তৈরি করা হয়েছিল; শক্তিশালী কংক্রিট নির্মাণের ক্ষেত্রে যেমন সাধারণ কংক্রিটের প্রতিটি ব্যাচ নির্দিষ্ট চাপ সহ্য করতে পারে তা নিশ্চিত করার জন্য পরীক্ষা করা হয়েছিল। স্কিডমোর, উইংস এন্ড মেরিল-এর জন্য সিটিএল গ্রুপ কাজ করে, তারা বিল্ডিংয়ের কাঠামোগত বিশ্লেষণের জন্য ক্রীপ এবং সংকোচন পরীক্ষা পরিচালনা করে।
রিয়েল এস্টেট মূল্য
২০০৯ সালের মার্চ মাসে প্রকল্পের ডেভেলপার এমার প্রোপার্টিজের চেয়ারম্যান মোহাম্মদ আলী আলাব্বার জানান, বুর্জ খলিফায় অফিসের জায়গার মূল্য প্রতি বর্গফুট ৪,০০০ মার্কিন ডলার (প্রতি বর্গমিটার ৪৩,০০০ মার্কিন ডলারের বেশি) এ পৌঁছেছে এবং বুর্জ খলিফাতে অবস্থিত আরমানি রেসিডেন্সগুলিও প্রতি বর্গফুট ৩,৫০০ মার্কিন ডলার (প্রতি ৩৭,৫০০ মার্কিন ডলার এর বেশি) এ বিক্রি হয়েছে। তিনি অনুমান করেছেন যে প্রকল্পটির মোট ব্যয় প্রায় ১.৫ বিলিয়ন মার্কিন ডলার।
২০০৭-২০০৮ সালের আর্থিক সঙ্কটের সাথে প্রকল্পের সমাপ্তি মিলে যায় এবং দেশে অতিরিক্ত ভবন নির্মানের ফলে উচ্চ কর্মখালি এবং নিষ্ক্রিয়-সমাপ্তি দেখা দেয়। দুবাই তার বিশাল উচ্চাকাঙ্ক্ষার ফলে ঋণে জর্জরিত হওয়ায় সরকার তার তেল সমৃদ্ধ প্রতিবেশী আবুধাবির কাছ থেকে বহু বিলিয়ন ডলারের বেলআউট চাইতে বাধ্য হয়। পরবর্তীকালে এর উদ্বোধনী অনুষ্ঠানে একটি আশ্চর্যজনক পদক্ষেপ নেওয়া হয়, সংযুক্ত আরব আমিরাতের রাষ্ট্রপতি খলিফা বিন জায়েদ আল নাহিয়ানকে তার গুরুত্বপূর্ণ সহায়তার জন্য সম্মান জানাতে টাওয়ারটির নাম পরিবর্তন করে বুর্জ খলিফা রাখা হয়।
দুবাইয়ের ভূসম্পত্তির বাজারে চাহিদা কমে যাওয়ার কারণে বুর্জ খলিফা খোলার প্রায় দশ মাস পরে ভাড়া ৪০% কমে যায়। টাওয়ারের ৯০০টি অ্যাপার্টমেন্টের মধ্যে ৮২৫টি তখনও খালি ছিল। যাইহোক, পরবর্তী আড়াই বছরে বিদেশী বিনিয়োগকারীরা ক্রমাগতভাবে সহজলভ্য অ্যাপার্টমেন্ট এবং অফিসের জায়গা ক্রয় করতে শুরু করে। অক্টোবর ২০১২ নাগাদ এমার প্রতিবেদন থেকে জানা যায় যে প্রায় ৮০% অ্যাপার্টমেন্ট বিক্রয় করা হয়েছে।
আনুষ্ঠানিক উদ্বোধনী অনুষ্ঠান
অনুষ্ঠানটি বুর্জ পার্ক দ্বীপের একটি বিশাল স্ক্রিনে এবং অন্যত্র ছোট পর্দায় সরাসরি সম্প্রচার করা হয়। সারা বিশ্বের শত শত গণমাধ্যম ঘটনাস্থল থেকে সরাসরি খবর পরিবেশন করে। মিডিয়ার উপস্থিতি ছাড়াও ৬,০০০ অতিথি আমন্ত্রিত ছিল।
৪ জানুয়ারি ২০১০ উদ্বোধনী অনুষ্ঠান অনুষ্ঠিত হয়। অনুষ্ঠানে ১০,০০০ আতশবাজি, টাওয়ারের চারপাশে আলোকরশ্মি এবং অধিকন্তু শব্দ, আলোক এবং পানির প্রদর্শন করা হয়। উদযাপনের আলোচ্ছটা যুক্তরাজ্যের আলোক ডিজাইনার স্পিয়ার্স এন্ড মেজর অ্যাসোসিয়েট ডিজাইন করেছিল। ৮৬৮টি শক্তিশালী স্ট্রোবোস্কোপ লাইট ব্যবহার করা হয় যা টাওয়ারের সম্মুখভাগ এবং টাওয়ারকে পেঁচিয়ে একত্রিত করা হয়, একসাথে ৫০ টিরও বেশি অন্যান্য প্রভাবের সংমিশ্রণ করে বিভিন্ন আলোর ক্রমগুলি কোরিওগ্রাফ করা হয়।
প্রাণহানির ঘটনা
ভবনটির আনুষ্ঠানিক উদ্বোধনের ১৭ মাসের মধ্যে টাওয়ারের একটি কোম্পানিতে কাজ করা এক ব্যক্তি যাকে "৩০-এর দশকের মাঝামাঝি সময়ে একজন এশিয়ান" হিসাবে বর্ণনা করা হয়েছে, ১০ মে ২০১১ তারিখে ১৪৭ তলা থেকে ঝাঁপ দিয়ে আত্মহত্যা করে মারা যান। তিনি ৩৯ তলায় পড়ে গিয়েছিলেন, ১০৮ তম তলায় একটি ডেকের উপর অবতরণ করেছিলেন। দুবাই পুলিশ এই কাজটিকে আত্মহত্যা বলে নিশ্চিত করেছে, প্রতিবেদনে জানায় যে "[তারা] আরও জানতে পেরেছিল যে লোকটি আত্মহত্যা করার সিদ্ধান্ত নিয়েছে কারণ তার কোম্পানি তাকে ছুটি দিতে অস্বীকার করেছে।"
১৮ মে ২০১৫ দুবাই পুলিশ একটি প্রতিবেদনের বিরোধিতা করে যে একজন পর্তুগিজ নাগরিক যিনি একটি পর্যটক ভিসায় দুবাইতে এসেছিলেন, বুর্জ খলিফার ১৪৮ তম তলায় "অ্যাট দ্য টপ স্কাই" পর্যবেক্ষণ ডেক থেকে পড়ে তার মৃত্যু হয়েছে এবং আরও জানায় যে এই ঘটনাটি ঘটেছে জুমেইরাহ লেক টাওয়ারে। দুবাইয়ের এক শবপরীক্ষক এর রিপোর্টে বলা হয়েছে বুর্জ খলিফার তৃতীয় তলায় তার লাশ পাওয়া গেছে। সংযুক্ত আরব আমিরাতের পর্তুগালের দূতাবাস থেকে তথ্যের স্বাধীনতা আইনের অধীনে প্রাপ্ত ইমেলগুলিও নিশ্চিত করেছে যে তিনি বুর্জ খলিফার ১৪৮ তম তলা থেকে লাফ দিয়ে আত্মহত্যা করেছেন।
শ্রম বিতর্ক
বুর্জ খলিফা নির্মানে মূলত দক্ষিণ এশিয়া এবং পূর্ব এশিয়ার শ্রমিকরা কাজ করেছে। এর সাধারণ কারণ হলো সংযুক্ত আরব আমিরাতের স্থানীয়দের বর্তমান প্রজন্ম সরকারি চাকরি পছন্দ করে এবং বেসরকারি খাতের কর্মসংস্থানের প্রতি তাদের আগ্রহ নেই। ১৭ জুন ২০০৮ নির্মাণ প্রকল্পে প্রায় ৭,৫০০ দক্ষ শ্রমিক নিযুক্ত ছিল। প্রেস রিপোর্ট ২০০৬ সালে জানায় যে প্রকল্পে দক্ষ ছুতাররা প্রতিদিন ৪.৩৪ পাউন্ড মজুরি পেত এবং শ্রমিকরা ২.৮৪ পাউন্ড মজুরি পেত। বিবিসির একটি তদন্ত প্রতিবেদন এবং হিউম্যান রাইটস ওয়াচের প্রতিবেদন অনুসারে শ্রমিকদের অসহায় অবস্থায় রাখা হয় এবং কম বেতনে দীর্ঘ সময় কাজ করানো হয়।  নির্মাণের সময় শুধুমাত্র একজনের নির্মাণ-সম্পর্কিত মৃত্যুর খবর পাওয়া গেছে। তবে হিউম্যান রাইটস ওয়াচের মতে সংযুক্ত আরব আমিরাতে কর্মক্ষেত্রে আঘাত এবং মৃত্যুর ঘটনা "অপ্রচুরভাবে নথিভুক্ত" করা হয়।
২০০৬ সালের মার্চ মাসে প্রায় ২,৫০০ জন শ্রমিক, তাদের পালা শেষ হওয়ার পর বাস বিলম্ব করায় বিক্ষুব্ধ হয়ে প্রতিবাদ করে এবং দাঙ্গা শুরু করে, এতে গাড়ি, অফিস, কম্পিউটার এবং নির্মাণ সরঞ্জামের ক্ষতি করে। দুবাই স্বরাষ্ট্র মন্ত্রণালয়ের একজন কর্মকর্তা জানান দাঙ্গাকারীরা প্রায় ৫,০০,০০০ পাউন্ডের ক্ষতি করেছে। দাঙ্গায় জড়িত বেশিরভাগ শ্রমিক পরের দিন ফিরে এলেও কাজ করতে অস্বীকার করে।
ইভেন্ট
প্রতি বছর ৩১ ডিসেম্বরে সংযুক্ত আরব আমিরাতের দুবাই এ বিশ্বের সবচেয়ে উঁচু ভবন বুর্জ খলিফাতে এমার নববর্ষের প্রাক্কালে একটি বার্ষিক ইভেন্ট আয়োজন করে।
এমার নববর্ষের আগের দিন ২০১৫ এবং ২০১৯ সালে 'লার্জেস্ট এলইডি-ইলুমিনেটেড ফ্যাকেড' সহ দুটি গিনেস ওয়ার্ল্ড রেকর্ড জিতেছে।
২০২১ সালে কোভিড-১৯ মহামারী শুরুর সময় এমার প্রথম সারির নায়কদের সম্মানে 'একত্রিততা' উদযাপন করেছিল।
উৎপত্তি
২০১০ সালে বিশ্বের সবচেয়ে উঁচু ভবন বুর্জ খলিফা উদ্বোধনের মধ্য দিয়ে এমার নববর্ষের আগের দিন আতশবাজি উদযাপন শুরু হয়। উদযাপনটি বিশ লক্ষেরও বেশি মানুষের নিকট সরাসরি সম্প্রচার করা হয় এবং তিন মিনিট ধরে তা চলে। সহগামী সাউন্ড এবং লাইট শো এর কোরিওগ্রাফ করে দ্য দুবাই ফাউন্টেন।
সম্প্রচার সহযোগী
২০১১ সাল থেকে সম্প্রচার স্বত্ব দুবাই মিডিয়া ইনকর্পোরেটেড (ডিএমআই) এবং দুবাই টিভির হাতে রয়েছে। অনুষ্ঠানটি সারা বিশ্বে সরাসরি সম্প্রচার করা হয়।
২০১৭ এবং ২০১৮ সালে এমার নববর্ষের প্রাক্কাল অনুষ্ঠান টুইটার এবং ইউটিউবে সরাসরি সম্প্রচার করা হয়। ২০২০ সালে এটি জুমে প্রথমবারের মতো সরাসরি সম্প্রচার করা হয়।
বিএএসই জাম্পিং
ভবনটি অনুমোদিত এবং অননুমোদিত বিএএসই জাম্পিংয়ের জন্য বেশ কয়েকজন অভিজ্ঞ বিএএসই জাম্পার ব্যবহার করেছেন:
আরোহণ
২০১১ সালের ২৮ মার্চ অ্যালেন "স্পাইডারম্যান" রবার্ট বুর্জ খলিফার বাইরে আরোহন করেন। চূড়ায় উঠতে তার সময় লেগেছিল ছয় ঘণ্টা। সংযুক্ত আরব আমিরাতের নিরাপত্তা আইন মেনে চলার জন্য রবার্ট যিনি সাধারণত শৈলারোহণ পদ্ধতিতে আরোহণ করেন, একটি দড়ি এবং জোতা ব্যবহার করেন।
পুরস্কার
২০১০ সালের জুনে বুর্জ খলিফা দ্য কাউন্সিল অন টল বিল্ডিংস অ্যান্ড আরবান হ্যাবিট্যাট এর ২০১০ সালের "বেস্ট টল বিল্ডিং মিডল ইস্ট অ্যান্ড আফ্রিকা" পুরস্কার লাভ করে। ২০১০ সালের ২৮ সেপ্টেম্বর বুর্জ খলিফা মিডল ইস্ট আর্কিটেক্ট অ্যাওয়ার্ডস এর বছরের সেরা প্রকল্প পুরস্কার ২০১০ লাভ করে। অ্যাড্রিয়ান স্মিথ + গর্ডন গিল আর্কিটেকচারের অ্যাওয়ার্ডস চেয়ার গর্ডন গিল বলেন:
"আমরা এখানে একটি ভবন সম্পর্কে কথা বলছি যেটি স্থাপত্যে যা সম্ভব তার ভূদৃশ্য পরিবর্তন করেছে – এমন একটি ভবন যা সম্পূর্ণ হওয়ার অনেক আগেই আন্তর্জাতিকভাবে একটি আইকন হিসাবে স্বীকৃতি পেয়েছে। 'বিল্ডিং অফ দ্য সেঞ্চুরি' এটির জন্য আরও উপযুক্ত শিরোনাম বলে মনে হয়েছে।"
এছাড়াও বুর্জ খলিফা নিম্নলিখিত পুরস্কারসমূহ লাভ করে।
প্রোফেসর শঙ্কুর কাণ্ডকারখানা
প্রোফেসর শঙ্কুর কাণ্ডকারখানা হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭০ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।
আবুল হোসেন (মুক্তিযোদ্ধা)
শহীদ আবুল হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
১৯৭১ সালে কলেজের শিক্ষার্থী ছিলেন আবুল হোসেন। মুক্তিযুদ্ধ শুরু হলে জুন মাসে তিনি ভারতে যান। ২ নম্বর সেক্টরের অধীনে বিশেষ প্রশিক্ষণ নিয়ে গেরিলা যুদ্ধ করেন। মুক্তিযুদ্ধের চূড়ান্ত পর্যায়ে তিনি ছিলেন কেরানীগঞ্জে। ১৭ ডিসেম্বর ভোরে সেখান থেকে ঢাকায় আসার পথে বুড়িগঙ্গা নদীতে নৌকাডুবিতে তিনিসহ ১১ জন মুক্তিযোদ্ধা মারা যান।
মুক্তিযুদ্ধে ভূমিকা
১৯৭১ সালের ২৫ সেপ্টেম্বর ঢাকা মেডিকেল কলেজের কাছে ২ নম্বর সেক্টরের প্রশিক্ষণপ্রাপ্ত কয়েকজন গেরিলা মুক্তিযোদ্ধা তখন গোপনে অবস্থান করছিলেন পুরান ঢাকায়। তারা প্রাদেশিক সরকারের উচ্চপদস্থ বিশেষ কেউ বা সমপর্যায়ের কারও ওপর অপারেশন করার জন্য সুযোগ খুঁজছিলেন। একদিন তারা সেই সুযোগ পেয়ে গেলেন। সেদিনিই সকালে লালবাগের এক রেস্তোরাঁয় জলযোগ করছিলেন এনায়েত। এমন সময় একটি গাড়ি তার দৃষ্টি আকর্ষণ করে। সেই গাড়ির সামনে পতাকাদণ্ড এবং তাতে ছিল পাকিস্তানি পতাকা। গাড়িটি গিয়ে দাঁড়াল লালবাগের নেজামে ইসলামী অফিসের সামনে। এনায়েত ভাবলেন, এ ব্যাটা নিশ্চয় মালিক মন্ত্রিসভার মন্ত্রী। যদি তাই হয় তাহলে তো পোয়াবারো! তিনি খুঁজে বের করলেন সহযোদ্ধা আবুলকে। দ্রুত তারা তাদের অস্ত্রশস্ত্র ও গোলাবারুদ রাখার গোপন স্থান থেকে সংগ্রহ করলেন গ্রেনেড ও ফসফরাস বোমা। তারপর তারা দুজন পরনের কাপড়চোপড় বদলে পরলেন পায়জামা-পাঞ্জাবি। মাথায় কিস্তি টুপি। লালবাগের রাস্তায় তারা দুজন মোটরসাইকেল নিয়ে অপেক্ষা করতে থাকলেন। এমন সময় তারা দেখতে পেলেন সে গাড়ি আসছে। লালবাগের চৌরাস্তার মোড়ে তারা প্রথম চেষ্টা করলেন গ্রেনেড ছোড়ার। কিন্তু ব্যর্থ হলেন। গাড়ি দ্রুত চলে গেল। তারা গাড়ির পিছু নিলেন। পেছনে পেছনে যেতে থাকলেন। যেতে যেতে ঢাকা মেডিকেল কলেজের উত্তর পাশের চার রাস্তার মোড়ে সিগন্যালের লাল বাতি জ্বলে উঠল। থেমে গেল গাড়ি। গাড়ির পেছনে ছিল একটি জিপ। তাতে নেজামে ইসলামী দলের বেশ কয়েকজন কর্মী। গাড়ির পাশে একটি ট্রাক দাঁড়িয়ে। গাড়ি ও ট্রাকের মাঝের ফাঁকে ঢুকে পড়ল মোটরসাইকেল। এনায়েত খোলা জানালা দিয়ে হাত গলিয়ে ছেড়ে দিলেন পিন খোলা গ্রেনেড আর আবুল ফসফরাস বোমা। এনায়েত জানালা দিয়ে হাত ঢোকাতেই মাওলানা চিৎকার দিয়ে উঠল। তখন বেলা আনুমানিক দুপুর একটা। গাড়িতে ছিল পূর্ব পাকিস্তানের প্রাদেশিক সরকারের স্থানীয় স্বায়ত্তশাসন দপ্তরের মন্ত্রী নেজামে ইসলামী দলের মোহাম্মদ ইসহাকের। এই অপারেশনে মোহাম্মদ ইসহাক, গাড়ির চালকসহ কয়েকজন আহত হয়। পরদিন খবরের কাগজেও এ খবর প্রকাশিত হয়।
রেলপথ পরিদর্শন অধিদপ্তর
রেলপথ পরিদর্শন অধিদফতর রেল নিরাপত্তা ও রেল পরিদর্শনের দায়িত্বপ্রাপ্ত রেল মন্ত্রণালয়ের অধীনে একটি বাংলাদেশ সরকারী নিয়ন্ত্রক সংস্থা। বাংলাদেশে রেললাইন ও অবকাঠামো পরিদর্শনের দায়িত্ব এই অধিদফতর পালন করে।
ইতিহাস
১৮৯০ সালে ব্রিটিশ ভারতের সময় রেলওয়ে পরিদর্শন অধিদফতর প্রতিষ্ঠিত হয়। এই অধিদফতর বাংলাদেশে রেললাইন ও অবকাঠামো পরিদর্শনের দায়িত্ব পালন করে থাকে। এছাড়া এই সংস্থাটি বড় ট্রেন দুর্ঘটনার তদন্ত করে থাকে।
২০২০ সালের অক্টোবর মাসে রেলওয়ে পরিদর্শক অসীম কুমার তালুকদার ঢাকা ও চট্টগ্রামে রেললাইন পরিদর্শন শেষে ডিজিটাল সিগন্যাল স্থাপন পরিদর্শন করেন।
ইভার ইয়্যাভার
thumb|220px|ইভার ইয়্যাভার ইভার ইয়্যাভার (জন্ম: ৫ই এপ্রিল, ১৯২৯) একজন নরওয়েজীয়-মার্কিন পদার্থবিজ্ঞানী। তিনি ১৯৭৩ সালে লিও এসাকি এবং ব্রায়ান ডেভিড জোসেফসনের সাথে যৌথভাবে পদার্থবিজ্ঞানে নোবেল পুরস্কার লাভ করেন। এসাকি এবং তার গবেষণাকর্মের বিষয় ছিল কঠিন-অবস্থা পদার্থবিজ্ঞান। অতিপরিবাহীতে ইলেকট্রন সুড়ঙ্গকরণ ঘটনা আবিষ্কার এবং এর উন্নয়ন ঘটানোর ক্ষেত্রেই তিনি মূল অবদান রেখেছেন।
ফরিদা আখতার
ফরিদা আখতার হীরা (জন্ম: ৩০ অক্টোবর ১৯৫৬) বাংলাদেশের পঞ্চগড় জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
ফরিদা আখতার ৩০ অক্টোবর ১৯৫৬ সালে পঞ্চগড় জেলারতেতুলিয়া উপজেলায় জন্মগ্রহণ করেন।
রাজনৈতিক জীবন
ফরিদা আখতার পঞ্চগড় জেলা আওয়ামী লীগের সহসভাপতি ও দারিদ্র কল্যাণ সংস্থার সভাপতি। তিনি নবম জাতীয় সংসদের মহিলা আসন ২৫ থেকে মনোনীত সংসদ সদস্য ছিলেন। নবম সংসদে তিনি পাবলিক অ্যাকাউন্টস মন্ত্রণালয় সম্পর্কিত স্থায়ী কমিটির সদস্য ছিলেন।
রন্ন (কন্নড় কবি)
রন্ন (ರನ್ನ) ছিলেন কন্নড় ভাষার প্রাচীনতম এবং শ্রেষ্ঠ কবিদের অন্যতম। তাঁর রচনাশৈলীকে প্রায়শই আদিকবি পম্পের (খ্রিস্টীয় দশম শতাব্দীর প্রথমার্ধ) রচনাশৈলীর সঙ্গে তুলনা করা হয়। রন্ন, আদিকবি পম্প ও পোন্নকে বলা হয় “প্রাচীন কন্নড় সাহিত্যের ত্রিরত্ন”।
জীবনী
রন্ন ছিলেন দশম শতাব্দীর কন্নড় কবি। ৯৪৯ খ্রিস্টাব্দে প্রাচীন বেলাগালি (অধুনা রন্ন বেলাগালি, বাগালকোট জেলা, কর্ণাটক) এক চুড়ি বিক্রেতার পরিবারে রন্নের জন্ম হয়।
সাহিত্য
লেখকজীবনের প্রথম ভাগে রন্নর পৃষ্ঠপোষকতা করতেন সম্ভবত পশ্চিম গঙ্গ রাজবংশের বিখ্যাত মন্ত্রী চবুন্দরায়। পশ্চিম চালুক্য সাম্রাজ্যের উত্থানের পর রন্ন রাজা দ্বিতীয় তৈলপের রাজসভার একজন গুরুত্বপূর্ণ কবির আসন পেয়েছিলেন। তাঁর উত্তরসূরি রাজা সত্যশ্রয় রন্নকে “কবি চক্রবর্তী” (অর্থাৎ “কবি সম্রাট”) উপাধি প্রদান করেন।
রন্ন “হেলেগন্নড়” বা প্রাচীন কন্নড় ভাষায় লিখতেন। তাঁর রচিত পাঁচটি প্রধান জ্ঞাত সাহিত্যকর্মের মধ্যে দু’টি পূর্ণাঙ্গ আকারে একটি অংশত পাওয়া যায়। এগুলি হল: অজিত পুরাণ, পরশুরামচরিতে (অবলুপ্ত), সাহসভীম বিজয় (অপর নাম গদাযুদ্ধ), রন্নকাণ্ড ও চক্রেশ্বরচরিতে (অবলুপ্ত)।
অজিত পুরাণ (৯৯৩ খ্রিস্টাব্দ) একটি জৈন চম্পু (গদ্য-পদ্য মিশ্রিত সাহিত্য) পুরাণ। দ্বিতীয় তীর্থংকর অজিতনাথের জীবনী অবলম্বনে বারোটি পর্বে এটি রচিত। অত্তিমাব্বে নামে এক জৈন ভদ্ররমণীর (তিনি ছিলেন সেনাধ্যক্ষ নাগবর্মার পত্নী) পৃষ্ঠপোষকতায় রন্ন এই পুরাণটি রচনা করেছিলেন। রন্নকাণ্ড (৯৯০ খ্রিস্টাব্দ) গ্রন্থটির নামকরণ হয়েছিল “কাণ্ড” ছন্দে রচনার কারণে। এটিই কন্নড় ভাষার প্রাচীনতম বিদ্যমান অভিধান। তবে এই গ্রন্থের মাত্র দু’টি পর্বই পাওয়া যায়। পরশুরামচরিতে (৯৮০ খ্রিস্টাব্দ নাগাদ) হল গঙ্গ মন্ত্রী ও সেনাধ্যক্ষ চামুণ্ডারায়ের একটি স্তবগাথা। কবি তাঁর পৃষ্ঠপোষককে এতটাই সম্মান করতেন যে, নিজের পুত্রের নাম পৃষ্ঠপোষকের সম্মানে রেখেছিলেন “রায়”। উল্লেখ্য, এই চামুণ্ডারায়কে “সমর পরশুরাম” সম্মানে ভূষিত করা হয়েছিল। বীর বা রৌদ্ররসাত্মক সাহসভীমবিজয় বা গদাযুদ্ধ হল নিঃসন্দেহে রন্নর শ্রেষ্ঠ কীর্তি। এটির রচনাকাল ১০০০ খ্রিস্টাব্দ (তবে কেউ কেউ এটিকে রন্নর যৌবনের রচনা বলে মনে করেন)। কন্নড় সাহিত্যের ধ্রুপদি রচনাগুলির অন্যতম এই গ্রন্থে কবি তাঁর পৃষ্ঠপোষক চালুক্য রাজা সত্যশ্রয়কে পাণ্ডব রাজপুত্র ভীমের সঙ্গে তুলনা করেছেন।
মে ২০১৭
মে ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
ইসলামি সংস্কৃতিতে আলী
মুহাম্মাদ ব্যতীত ইসলামিক ইতিহাসে ইসলামি ভাষায় যে ব্যক্তির সম্পর্কে সবচেয়ে বেশি লেখা হয়েছে তিনি হলেন হযরত মওলা আলী। ওমানের ইবাদিরা ছাড়া বিশ্বের প্রতিটি মুসলমান হযরত আলীর প্রতি সম্মান প্রদর্শন করে থাকেন। ইসলামের প্রাথমিক যুগে যারা প্রথম ঈমান এনেছিলেন তাদের মধ্যে অন্যতম এবং সবচেয়ে জ্ঞানী ব্যক্তি হওয়া ছাড়াও তিনি ইসলামি বিশ্বাস এবং ইসলামি আইন শাস্ত্রের উপর ব্যাপক পান্ডিত্য অর্জন করেছিলেন। তিনি তার বীরত্ব এবং সাহসের জন্যও পরিচিত ছিলেন। মুসলমানরা মুহাম্মাদ, হযরত আলী এবং অন্যান্য সকল বিদ্বুষী ব্যক্তিদের  সম্মান দিয়ে থাকেন।
মালেকা বেগম
মালেকা বেগম (জন্ম ১৯৪৪) একজন বাংলাদেশী শিক্ষাবিদ। তিনি নারী আন্দোলনের একজন প্রখ্যাত নেত্রী।
প্রাথমিক জীবন
বেগম ১৯৪৪ সালে জন্মগ্রহণ করেন।
শিক্ষা জীবন
মালেকা বেগম ঢাকা বিশ্ববিদ্যালয় থেকে বাংলায় ১৯৬৫ সালে বিএ এবং ১৯৬৬ সালে এমএ পাশ করেন।
শিক্ষকতা
বেগম সেন্ট্রাল উইমেন্স ইউনিভার্সিটিতে অধ্যাপনা করেন এবং ঢাকা বিশ্ববিদ্যালয়ের উইমেন এ্যান্ড জেন্ডার স্ট্যাডিজে খন্ডকালীন শিক্ষকতা করেন।
পুরস্কার
তিনি বাংলা সন ১৪১৮-এ তে অনন্যা সাহিত্য পুরস্কারে পুরস্কৃত হন।
রচনাসমূহ
মালেকা বেগম ৩০টির বেশি বই লিখেছেন। কিছু বইয়ের নাম নিচে দেয়া হলোঃ
কর্মকাণ্ড
মালেকা বেগম বাংলাদেশ মহিলা পরিষদের প্রতিষ্ঠাতা সম্পাদক ছিলেন।
গোপী চন্দ্র পার্কি
গোপী চন্দ্র পার্কি (गोपी चन्द्र पार्की; জন্ম ৭ জুলাই ১৯৮৯) একজন নেপালী দূরপাল্লার দৌড়বিদ। ১৩তম দক্ষিণ এশিয়ান গেমসে তিনি স্বর্ণপদক জিতেছেন। তিনি নেপালের সশস্ত্র পুলিশ বাহিনীর সদস্য।
পার্কি প্রাথমিকভাবে সর্বজনীনতা নিয়মের মাধ্যমে ২০২০ টোকিও অলিম্পিকে ম্যারাথনে নেপালের প্রতিনিধিত্ব করার জন্য নির্বাচিত হয়েছিল কিন্তু চূড়ান্ত দলে তাকে অন্তর্ভুক্ত করা হয়নি।
পালাইয়া জুম্মা পল্লী
পালাইয়া জুম্মা পল্লী (பழைய ஜும்மா பள்ளி, "The Old Jumma Masjid of Kilakarai") বা পল্লী কাদাই পাল্লি  বিশ্বের চতুর্থ প্রাচীনতম মসজিদ এবং ভারতে প্রথম মসজিদ হিসেবে মনে করা হয়। এই মসজিদের ১০০০ বছরের ইসলামী ঐতিহ্য আছে । ইসলামী সংস্কৃতির জন্য পরিচিত এই মসজিদটি  তামিল নাড়ু দক্ষিণ রাজ্যের একটি প্রাচীন বন্দর শহর কিলাকারাই এ অবস্থিত। এটা ৬২৮-৬৩০ খ্রিস্টাব্দে নির্মিত হয়েছিল এবং ১০৩৬ খ্রিস্টাব্দে এর পুনর্নির্মাণ করা হয়। এই মসজিদসহ শহরের অন্যান্য মসজিদ গুলো দ্রাবিড় ইসলাম স্থাপত্যের সর্বশ্রেষ্ঠ উদাহরণ।
ইতিহাস ও নির্মাণ
প্রাক ইসলামী যুগে মুহাম্মাদ এর সময়ে ইয়েমেনের গভর্নর বাধান (বাযান ইবনে সাসান) এর আদেশে পান্দিয়া রাজ্যে ইয়েমেনের বণিক ও বাণিজ্য ঔপনিবেশিকরা এই মসজিদ নির্মাণ করেন । পরবর্তীতে তারা দ্বিতীয় খসরুর (পারস্যের রাজা) পুত্র দ্বিতীয় কাভাধের সময় ৬২৫-৬২৮ খ্রিষ্টাব্দে ইসলাম ধর্ম গ্রহণ করেন। ১১ শতাব্দীতে শাহিদ যুদ্ধের পর মসজিদটি পুনর্নির্মিত হয়। এটা ভারতের সবচেয়ে পুরাতন মসজিদ। বাযান ইবনে সাসান, তামিম ইবনে যায়দ আল আনসারি, ইবনে বতুতা, নাগুর আব্দুল কাদির, এরভাদি ইব্রাহিম শাহিব, অটোম্যানের সুলতান মুরাদসহ আরও অনেক  বিখ্যাত ইসলামী পণ্ডিতগন এই মসজিদে এসেছিলেন। ইবনে বতুতা তাঁর ভ্রমণ গ্রন্থে বলেন, "এটা হচ্ছে সেই জায়গা যেখানে সবচেয়ে বেশি আরব ঔপনিবেশিকরা বাস করে এবং তিনি তাদের সেখানে আরব ভূমি হিসেবে বসবাস করতে দেখে বিস্মিত হন" ।
কাঠামো
মসজিদের বাইরে এবং ভিতর থেকে এটিকে মন্দিরের মতো দেখায়, কিন্তু স্তম্ভ বা দেয়ালে খোদাই কোন প্রতিমা নেই। এটি যে একটি মসজিদ তার একমাত্র প্রমাণ অন্যান্য মসজিদের মত দেয়ালে মিহরাব আছে যা নামাযের জন্য কিবলা দিক নির্দেশ করে। মসজিদের দেয়ালের উপরিভাগে সম্প্রসারিত ভাস্কর্যগুলো শোভা পায় এবং উঁচু উঁচু ডিম্বগুলো মসজিদের পল্লবে দেখা যায় । মসজিদটি একটি স্বতন্ত্র স্থাপত্য কাঠামো তামিল স্থাপত্য নিদর্শন বহন করে ।
শাকিলা লুকমান
শাকিলা লুকমান একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।
রাজনৈতিক পেশা
তিনি ২০১৩ পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন ।
স্বাস্থ্য শিক্ষা ও পরিবার কল্যাণ বিভাগ
স্বাস্থ্য শিক্ষা ও পরিবার কল্যাণ বিভাগ বাংলাদেশের স্বাস্থ্য (মেডিক্যাল) শিক্ষা ও পরিবার পরিকল্পনার দায়িত্বে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি বিভাগ।  আজিজুর রহমান স্বাস্থ্য শিক্ষা ও পরিবার কল্যাণ বিভাগের বর্তমান সচিব।
ইতিহাস
১৯৭০ এর দশকে স্বাস্থ্য মন্ত্রণালয় দুইটি ভাগে বিভক্ত ছিল, যা ১৯৮৫ সালে দক্ষতা উন্নয়নের জন্য একীভূত করা হয়। ২০১৭ সালের ১৬ মার্চ সরকার মন্ত্রণালয়কে আবার দ্বিধা বিভক্ত করে স্বাস্থ্য সেবা বিভাগ এবং স্বাস্থ্য শিক্ষা ও পরিবার কল্যাণ বিভাগ প্রতিষ্ঠা করে।
জুন ২০১৭
জুন ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
বাবা আদম শহীদ
বাবা আদম শহীদ ছিলেন একজন সুফি সাধক, যিনি দ্বাদশ শতাব্দীর মধ্যভাগে বাংলায় এসেছিলেন বলে ধারণা করা হয়। তিনি বাবা আদম শহীদ মসজিদের নিকটে সমাহিত আছেন বলে মনে করা হয়।
সৌদি আরবের পবিত্র মক্কা নগরের অদূরে তায়েফে ১০৯৯ সালে জন্মগ্রহণ করেন ইসলাম ধর্ম প্রচারক বাবা আদম। পরবর্তী সময়ে আধ্যাত্মিক জ্ঞান সাধনায় বড় পীর হজরত আবদুল কাদের জিলানী (রহ.)-এর সাহচর্য পেতে বর্তমান ইরাকের বাগদাদে আসেন। সুদূর আরব দেশে জন্মগ্রহণ করে ইসলাম ধর্ম প্রচারে ভারতবর্ষে এসেছিলেন আধ্যাত্মিক সাধক বাবা আদম (রহ.)। উপমহাদেশে সেন শাসনামলে ১১৭৮ সালে ধলেশ্বরীর তীরে মুন্সীগঞ্জের মীরকাদিমে আসেন তিনি। তখন বিক্রমপুর তথা মুন্সীগঞ্জ ছিল বল্লাল সেনের রাজত্বে। ওই বছরই বল্লাল সেনের হাতে প্রাণ দিতে হয় তাকে। এ বিষয়ে নানা কল্পকথা ও স্থানীয় জনশ্রুতি রয়েছে। শাহ হুমায়ুন কবির ‘The Battle of Kanai Changue’ গ্রন্থে লিখেছেন, ‘বাবা আদম শহীদ (রহ.) আরবের তায়েফ নগরীতে জন্মগ্রহণ করেন। তিনি বাংলাদেশ ও ভারতের বিভিন্ন স্থানে খানকাহ নির্মাণ করে ইসলাম প্রচার করেন। বাবা আদম শহীদ (রহ.) ১১৪২ খ্রিষ্টাব্দে বাংলাদেশের চট্টগ্রামে আসেন। সেখান থেকে ১১৫২ খ্রিষ্টাব্দে মুন্সীগঞ্জ সদরের প্রাচীন রামপালনগরে আসেন। মুন্সীগঞ্জ এলাকার কপালদুয়ার, মানিকেশ্বর ও ধীপুরে তিনটি খানকাহ নির্মাণ করে ইসলাম প্রচার করেন।’
আর কে-৩ কোর্সার
আরকে-৩ "কোর্সার" হলো ইউক্রেনে তৈরি হালকা বহনযোগ্য অ্যান্টি ট্যাংক মিশাইল যা ডিজাইন এবং বিকাশ করেছে "লুচ" ডিজাইন ব্যুরো।
পরিদর্শন
কোর্সার একটি হালকা বহযোগ্য অ্যান্টি ট্যাঙ্ক মিসাইল সিস্টেম। এটি স্থির এবং চলমান সাঁজোয়া লক্ষ্য ধ্বংস করার উদ্দেশ্যে উদ্দেশ্যে তৈরি করা হয়। এটি হালকা-সাঁজোয়া যান এবং হেলিকপ্টারগুলির বিরুদ্ধেও ব্যবহার করা যেতে পারে। সিস্টেমের দুটি ধরনের ওয়ারহেড রয়েছে।আর কে-৩কে ট্যান্ডেম চার্জ উচ্চ বিস্ফোরক অ্যান্টি ট্যাঙ্ক ওয়ারহেড কমপক্ষে ৫৫০ মিমি অনুপ্রবেশ সহ প্রতিক্রিয়াশীল বর্ম ধ্বংস করতে সক্ষম। আর কে-৩ কে টি-৭২ এর মতো ট্যাংক মোকাবেলা করতে পারে। আর কে-৩ এফ যেকোন সাঁজোয়া যান এ ৫০ মিমি অনুপ্রবেশ করতে পারবে।
বিকাশ
২৫ জুলাই, ২০১৩-তে কিয়েভের কাছে একটি ল্যান্ডফিলে ক্ষেপণাস্ত্রটির পরীক্ষা করা হয়েছিল। পরীক্ষায়, কোর্সার মিসাইলটি একই লঞ্চচার ব্যবহার করে গাইড এবং আনগাইডেড রকেট সফলতার সাথে ক্ষেপণ করে।
২৯ আগস্ট ২০১৭ তে, ইউক্রোবারনপ্রম একটি প্রতিবেদনে জানিয়েছে যে "লুচ" স্টেট ডিজাইন ব্যুরো দ্বারা নির্মিত কোর্সার হালকা বহনযোগ্য মিসাইল সিস্টেমটি ইউক্রেনীয় স্থলবাহিনী গ্রহণ করেছে।
হাভিয়ের মাসচেরানো
হাভিয়ের আলেহান্দ্রো মাসচেরানো (Javier Mascherano,, ; জন্ম ৮ জুন ১৯৮৪) একজন আর্জেন্টিনীয় ফুটবলার যিনি সেন্টার ব্যাক এবং ডিফেন্সিভ মিডফিল্ডার হিসেবে চীনা দল হেবেই চীন ফরচুন এর হয়ে হয়ে খেলেন।
মাসচেরানো তার ক্যারিয়ার শুরু করেন আর্জেন্টিনীয় ক্লাব রিভার প্লেত এর হয়ে। ২০০৩–০৪ মৌসুমে ক্লাবের হয়ে প্রথম লিগ শিরোপা জেতেন। তিনি আর্জেন্টিনার হয়ে ২০০৪ গ্রীষ্মকালীন অলিম্পিকে স্বর্ণপদক জেতেন এবং ২০০৪ কোপা আমেরিকায় রানার-আপ হন। ২০০৫ সালে তিনি ব্রাজিলীয় ক্লাব করিন্থিয়ান্সে যোগ দেন এবং প্রথম মৌসুমেই ব্রাজিলীয় সিরি এ জেতেন। এরপর তিনি ইউরোপে চলে আসেন এবং প্রিমিয়ার লিগের দল ওয়েস্ট হ্যামে যোগ দেন। কিন্তু সেখানে তিনি বেশিদিন থাকেননি। ২০০৭ সালে তিনি ধারে যোগ দেন লিভারপুলে। সেখানে প্রথম মৌসুমেই চ্যাম্পিয়নস লিগে রানার-আপ তিনি। ঐ বছর কোপা আমেরিকাতেও আর্জেন্টিনার হয়ে রানার-আপ হন তিনি।
২০০৮ সালে ১৮.৬ মিলিয়ন পাউন্ড স্থানান্তর ফি এর বিনিময়ে দাপ্তরিকভাবে লিভারপুলে যোগ দেন মাসচেরানো। ২০০৮ গ্রীষ্মকালীন অলিম্পিকে আর্জেন্টিনার হয়ে দ্বিতীয়বারের মত স্বর্ণপদক জেতেন তিনি। ২০১০ সালে তিনি স্পেনীয় ক্লাব বার্সেলোনায় যোগ দেন ২ কোটি ৪ লক্ষ ইউরোর বিনিময়ে। বার্সেলোনাতে তিনি তার ক্যারিয়ারের সবচেয়ে বেশি সময় অতিবাহিত করেন। প্রায় ৮ বছর বার্সেলোনায় কাটানোর পর, ২০১৮ সালের জানুয়ারিতে তিনি চীনা ক্লাব হেবেই চীন ফরচুনে যোগ দেন।
রিভার প্লেট (২০০৩–০৫)
মাসচেরানো সান্তা ফে’র স্যান লরেঞ্জোতে জন্মগ্রহণ করেন। রিভার প্লেটের যুব একাডেমী থেকে তার উদ্ভব ঘটেছে। তবে ক্লাবের হয়ে অভিষেকের পূর্বেই তিনি আর্জেন্টিনার প্রতিনিধিত্ব করেন।
২০০৩–০৪ মৌসুমে রিভার প্লেটের হয়ে তিনি ক্লাউসুরা চ্যাম্পিয়নশীপ জেতেন। ২০০৪ সালে কোপা লিবার্তাদোরেসের সেমি-ফাইনালে পৌছালেও চির প্রতিদ্বন্দ্বি বোকা জুনিয়র্সের বিপক্ষে পেনাল্টিতে পরাজিত হয় রিভার প্লেট। এই সময় রিয়াল মাদ্রিদ এবং দেপর্তিভো লা করুনিয়ার মত বিভিন্ন ক্লাব মাসচেরানোর সাথে চুক্তি সাক্ষর করার ইচ্ছা প্রকাশ করে। কিন্তু রিভার প্লেট সকল প্রস্তাব প্রত্যাখ্যান করে।
২০০৪–০৫ মৌসুম রিভার প্লেটের ভাল কাটেনি। তারা আপারতুরা চ্যাম্পিয়নশীপে তৃতীয় এবং ক্লাউসুরা চ্যাম্পিয়নশীপে দশম স্থানে থেকে মৌসুম শেষ করে। কোপা লিবার্তাদোরেসের সেমি-ফাইনালে এই মৌসুমেও পরাজিত হয় তারা। এবার পরাজিত হয় সাও পাওলোর বিপক্ষে।
জার্মানিতে ২০০৫ ফিফা কনফেডারেশন্স কাপের পর ১৫ মিলিয়ন মার্কিন ডলারের বিনিময়ে ব্রাজিলীয় ক্লাব করিন্থিয়ান্সে যোগ দেন মাসচেরানো।
করিন্থিয়ান্স (২০০৫–০৬)
ব্রাজিলীয় সিরি এ শুরু হয় এপ্রিল থেকে, ফলে মাসচেরানো মৌসুমের মাঝামাঝি সময়ে করিন্থিয়ান্সে যোগ দেন। দলের হয়ে নয়টি খেলায় অংশগ্রহণের পর, ২০০৫ সালের সেপ্টেম্বরে, তিনি পায়ের ইনজুরিতে আক্রান্ত হন, ফলে মৌসুমের অবশিষ্ট সময় তাকে মাঠের বাহিরে কাটাতে হয়। জাতীয় দলের ডাক্তারদের দ্বারা অস্ত্রোপচারের উদ্দেশ্যে তিনি পুনরায় আর্জেন্টিনায় চলে যান।  তবুও, করিন্থিয়ান্স ২০০৫ সিরি এ চ্যাম্পিয়নশীপে বিজয়ী হয়।
সব মিলিয়ে, মাসচেরানো ছয় মাস মাঠের বাহিরে ছিলেন। ২০০৬-এর ৫ মার্চ তিনি ফিরে আসেন। ২০০৬ কোপা লিবার্তাদোরেসে মাসচেরানোকে ছাড়াই অংশগ্রহণ করে করিন্থিয়ান্স, অবশ্য রাউন্ড অব ১৬-এ তিনি ফিরে আসেন। তবে রিভার প্লেটের বিপক্ষে হেরে করিন্থিয়ান্সকে প্রতিযোগিতা থেকে বিদায় নিতে হয়। ২০০৬ ব্রাজিলীয় সিরি এ খারাপভাবে কাটে করিন্থিয়ান্সের। এমনকি এক পর্যায়ে তাদের অবনমন এড়ানোর জন্য লড়তে হয়। জুনে, ২০০৬ বিশ্বকাপের জন্য লিগ মৌসুম সাময়িক বিরতি দেওয়া হয়।
জুলাই ২০১৭
জুলাই ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
হাভিয়ের মাসচেরানো
করিন্থিয়ান্স (২০০৫–০৬)
যদিও তার নৈপূন্য ইউরোপীয় ক্লাবগুলোর দৃষ্টি আকর্ষণ করে, অবনমন শঙ্কা এড়াতে সাহায্য করার জন্য তিনি করিন্থিয়ান্সেই থাকার প্রত্যয় ব্যক্ত করেন এবং জানুয়ারি পর্যন্ত স্থানান্তর স্থগিত করেন। অবশ্য, ২০০৬ গ্রীষ্মকালীন স্থানান্তরের সময়সীমা শেষ হওয়ার ঘণ্টাখানিক পূর্বেই কার্লোস তেবেসের সাথে তিনিও অপ্রকাশিত অর্থের বিনিময়ে ইংরেজ দল ওয়েস্ট হ্যাম ইউনাইটেডে যোগ দেন।
ওয়েস্ট হ্যাম (২০০৬–জানুয়ারি ২০০৭)
২০০৬-এর গ্রীষ্মে, মাসচেরানো স্পেনীয় ক্লাব রিয়াল মাদ্রিদ বা বার্সেলোনায় যোগ দেওয়ার ইচ্ছা প্রকাশ করেন। কিন্তু অবশেষে তিনি প্রিমিয়ার লিগের দল ওয়েস্ট হ্যাম ইউনাইটেডে যোগ দেন। বংশবৃতান্তের কারণে মাসচেরানোর একটি ইতালীয় পাসপোর্টও রয়েছে। তার ওয়েস্ট হ্যামে যোগদান ছিল বিস্ময়কর, যেহেতু পুরো গ্রীষ্ম জুড়ে তিনি ইউরোপের বড় বড় কিছু দলের সাথে সংযুক্ত ছিলেন। এছাড়া তার এই যোগদান নিয়ে অসংখ্য গুজব ছড়িয়ে পড়ে।
মাসচেরানোর যোগদানের পূর্বে, ওয়েস্ট হ্যাম একটি খেলায় জয় লাভ করে, একটি খেলায় ড্র করে এবং একটি খেলায় পরাজিত হয়। তার যোগদানের পর ক্লাবের অধঃপতন ঘটে। তারা পরবর্তী নয় খেলায় একটিতে ড্র করে এবং আটটিতে পরাজিত হয়। অবশেষে ২৯ অক্টোবর একটি খেলায় তারা জয় লাভ করে। ওয়েস্ট হ্যামে থাকাকালে তিনি খুব কমই দলে জায়গা পেয়েছেন। অক্টোবরে, আর্জেন্টিনীয় কোচ আলফিয়ো বাসিল ঘোষণা করেন, “মাসচেরানোর যত তাড়াতাড়ি সম্ভব ওয়েস্ট হ্যাম ছেড়ে দেওয়া উচিত। এবং আমি আশা করি যে সে জুভেন্তাসে যাবে।”
২০০৭ সালের ১৬ জানুয়ারি, মাসচেরানোকে ধারে নেওয়ার জন্য লিভারপুল ফিফার কাছে তার সাফাই আবেদন করে। কিন্তু ফিফার আইন অনুযায়ী কোন খেলোয়াড় ১ জুলাই থেকে পরবর্তী বছরের ৩০ জুন পর্যন্ত দুইটির বেশি দলের হয়ে খেলতে পারবে না। মাসচেরানো ঐ মৌসুমে করিন্থিয়ান্স এবং ওয়েস্ট হ্যামের হয়ে খেলে। ২০০৭ সালের ৩১ জানুয়ারি ফিফা এই লেনদেন অনুমোদন করে। অবশ্য, স্থানান্তরের সময়সীমা শেষ হওয়ার কিছুক্ষন আগে লিভারপুল মাসচেরানোর নিবন্ধন বিবরণ দাখিল করে। ফলে প্রিমিয়ার লিগ কর্তৃপক্ষ তাত্‍ক্ষনিকভাবে ঘোষণা করেননি যে মাসচেরানো লিভারপুলের হয়ে খেলবেন কিনা।
২ মার্চ, ঘোষণা করা হয় যে প্রিমিয়ার লিগ ওয়েস্ট হ্যামকে তৃতীয় পক্ষ মালিকানার প্রভাবে বি১৩ আইন ভঙ্গের দায়ে জরিমানা করতে যাচ্ছে। ২৭ এপ্রিল, প্রিমিয়ার লিগ ওয়েস্ট হ্যামকে ৫.৫ মিলিয়ন ইউরো জরিমানা করে, যা ছিল একটি বিশ্ব রেকর্ড।
লিভারপুল (ফেব্রুয়ারি ২০০৭–২০১০)
thumb|175px|left|২০০৭ সালে লিভারপুলের একটি খেলায় মাসচেরানো। ২০০৭ সালের ১০ ফেব্রুয়ারি, লিভারপুল তাদের চ্যাম্পিয়নস লিগ স্কোয়াডে মাসচেরানোকে যুক্ত করে এবং তাকে ২০ নম্বর জার্সি দেওয়া হয়। অবশেষে, ২০ ফেব্রুয়ারি, প্রিমিয়ার লিগ কর্তৃপক্ষ মাসচেরানোকে লিভারপুলে নিবন্ধনের আবেদন মঞ্জুর করলে, তার লিভারপুলে স্থানান্তর দাপ্তরিক বৈধতা পায়।
২৪ ফেব্রুয়ারি, শেফিল্ড ইউনাইটেডের বিপক্ষে মাসচেরানোর অভিষেক হয়। খেলায় লিভারপুল ৪–০ ব্যবধানে জয় লাভ করে। খেলা শেষে লিভারপুল ম্যানেজার রাফায়েল বেনিতেজ এবং অধিনায়ক স্টিভেন জেরার্ড তার প্রশংসা করেন। ৩১ মার্চ, আর্সেনালের বিপক্ষে খেলার পর বেনিতেজ মাসচেরানোকে “মন্সটার অফ এ প্লেয়ার (Monster of a player)” নামকরণ করেন। একইভাবে তার সতীর্থরাও তার প্রতি মুগ্ধ হন। তার সম্পর্কে জাবি আলোনসো বলেন, “মাঠে তার মস্তিষ্ক ঠান্ডা থাকে। প্রতি মূহুর্তে সে খেলা সম্পর্কে চিন্তা ও বিশ্লেষণ করে।” চ্যাম্পিয়নস লিগে মাসচেরানোর অভিষেক হয় ৩ এপ্রিল, পিএসভি আইন্দোভেনের বিপক্ষে কোয়ার্টার ফাইনালের প্রথম লেগের খেলায়। খুব তাড়াতাড়ি দলের প্রথম একাদশে জায়গা করে নেয়ায়, ২০০৭ সালে চ্যাম্পিয়নস লিগের ফাইনালে মিলানের বিপক্ষে খেলতে নামেন মাসচেরানো। তিনি এবং তার সতীর্থ আলোনসো খেলার অধিকাংশ সময়েই সফলভাবে ক্ল্যারেন্স সিডর্ফ এবং কাকার মত খেলোয়াড়দের আক্রমণ দমিয়ে রাখেন, কিন্তু শেষপর্যন্ত জয়ের স্বাদ পাননি তারা। খেলায় মিলান ২–১ ব্যবধানে জয় লাভ করে। তিনি লিভারপুলের অফিসিয়াল ওয়েবসাইটে সমর্থকদের ভোটে লিভারপুলের পক্ষে ম্যান অফ দ্যা ম্যাচ নির্বাচিত হন।
thumb|right|175px|২০০৯ সালে লিভারপুলের হয়ে খেলছেন মাসচেরানো ২০০৮ সালের ২৯ ফেব্রুয়ারি, মাসচেরানো লিভারপুলের সাথে চার বছর মেয়াদী স্থায়ী চুক্তি স্বাক্ষর করেন। এসময় লিভারপুল ১৮.৬ মিলিয়ন ইউরো খরচ করে। ২০০৮ সালের ১৫ মার্চ, রেডিং-এর বিপক্ষে মাসচেরানো তার প্রথম প্রিমিয়ার লিগ গোল করেন। ২০ গজ দূর থেকে নেওয়া দূর্দান্ত এক শটে তিনি এই গোল করেন।
২০০৯ সালের ২৯ নভেম্বর, এভারটনের বিপক্ষে ২–০ গোলে জয় পায় লিভারপুল। মাসচেরানোর ৩০ গজ দূর থেকে নেওয়া শটে খেলার প্রথম গোলটি হলেও, বল জালে জড়ানোর পূর্বে এভারটন ডিফেন্ডার ইয়োসেপ ইয়োবোর পায়ে সামান্য স্পর্শ করে। ফলে গোলটিকে দাপ্তরিকভাবে ওন গোল ধরা হয়। ২০০৯ সালের ১৯ ডিসেম্বর, পোর্টস্মাউথের বিপক্ষে পোর্টস্মাউথ ডিফেন্ডার তাল বেন হেইমকে খারাপভাবে আঘাত করায় মাসচেরানোকে লাল কার্ড দেখে মাঠ ছাড়তে হয়। পরে নিশ্চিত করা হয় যে তাকে চার ম্যাচের জন্য নিষিদ্ধ করা হয়েছে, কারণ এটি ছিল মৌসুমে তার দ্বিতীয় লাল কার্ড। শেষ পর্যন্ত খেলাটিতে লিভারপুল ২–০ গোলের ব্যবধানে পরাজিত হয়। প্রিমিয়ার লিগের ২০০৯–১০ মৌসুমে মাসচেরানোর সবচেয়ে বাজে শাস্তিমূলক রেকর্ড ছিল (৭টি হলুদ কার্ড ও ২টি লাল কার্ড)। মৌসুমে তিনি প্রথম গোল করেন ইউরোপা লিগের ইউনিরেয়া আর্জিসেনির বিপক্ষে। খেলায় লিভারপুল ৩–১ গোলের ব্যবধানে জয় লাভ করে। ২০১০ ফিফা বিশ্বকাপের বিরতির পর, ২৭ জুলাই, মাসচেরানো লিভারপুল ম্যানেজার রয় হজসনকে জানান যে তিনি ক্লাব ছাড়তে চান।
লিভারপুল সমর্থকদের কাছে মাসচেরানো শ্রদ্ধার পাত্র ছিলেন। বার্সেলোনার হয়ে ২০১১ চ্যাম্পিয়নস লিগ ফাইনাল জেতার পর মাসচেরানো সরাসরিভাবে বলেন, “আমি জানি কিছু লিভারপুল সমর্থক আমার প্রস্থানের পর নিরাশ হয়েছিল, তারা আমার প্রতি সামান্য দুঃখিতও ছিল, কিন্তু এটা তাদের জন্য।”
২৭ আগস্ট, লিভারপুল ঘোষণা করে যে তারা বার্সেলোনার সাথে একটি স্থানান্তর ফিতে রাজি হয়েছে এবং মাসচেরানোকে স্পেনীয় ক্লাবটির সাথে কথা বলার অনুমতি দিয়েছে।
২০০৮-এর ওল্ড ট্রাফোর্ডের ঘটনা
২০০৮ এর ২৩ মার্চ, ওল্ড ট্রাফোর্ডে ম্যানচেস্টার ইউনাইটেডের বিপক্ষে নিজের প্রথম খেলায় দুটি হলুদ কার্ড দেখে মাসচেরানোকে মাঠ ছাড়তে হয়। ম্যান ইউ মিডফিল্ডার পল স্কোল্‌সকে ট্যাকল করার কারণে তাকে প্রথম হলুদ কার্ডটি দেখানো হয়। সতীর্থ ফের্নান্দো তোরেসকে রেফারি স্টিভ বেনেট হলুদ কার্ড দেখালে এর প্রতিবাদে মাসচেরানো রেফারির দিকে তেড়ে যান, ফলে তাকে দ্বিতীয় হলুদ কার্ড দেখানো হয়। স্টিভেন জেরার্ড এবং শাবি আলোনসো তাকে মাঠের বাহিরে নিয়ে যান। ম্যানেজার রাফায়েল বেনিতেজকেও ডাগ আউট ত্যাগ করার নির্দেশ দেয়া হয়। দ্য ফুটবল অ্যাসোসিয়েশন মাসচেরানোর অসদাচরণের জন্য তাকে পরবর্তী এক খেলার পরিবর্তে তিনটি খেলায় নিষিদ্ধ করে। মাসচেরানো অসদাচরণের কারণে তার উপর করা দন্ডাদেশ মেনে নিলেও, পরবর্তী দুই থেকে তিনটি খেলার নিষেধাজ্ঞার বিরুদ্ধে আপীল করেন। এই আপীল ফুটবল অ্যাসোসীয়েশন কর্তৃক খারিজ করা হয়। এছাড়া মাসচেরানোকে ১৫,০০০ ইউরো জরিমানা করা হয়। তিনি দাবি করেন যে এই জরিমানার অর্থ যেন দানকার্যে ব্যয় করা হয়।
এই বিতর্কিত ঘটনার পরও ২০০৮ সালের ১৩ সেপ্টেম্বর, আনফিল্ডে ইউনাইটেডের বিপক্ষে লিভারপুলের খেলায় মাসচেরানো গুরুত্বপূর্ণ দায়িত্ব পালন করেন। খেলায় লিভারপুল ২–১ ব্যবধানে জয় লাভ করে। যদিও খেলার শুরুতেই তিনি স্বদেশী কার্লোস তেবেসকে থামাতে ব্যর্থ হন এবং তেবেস ইউনাইটেডের পক্ষে গোল করেন। অবশ্য লিভারপুলের দ্বিতীয় গোলে সহায়তা করে মাসচেরানো তার এই ব্যর্থতা সংশোধন করেন। লিভারপুলের অফিসিয়াল ওয়েবসাইটে সমর্থকদের ভোটে ম্যান অফ দ্য ম্যাচ নির্বাচিত হন মাসচেরানো।
বার্সেলোনা (২০১০–২০১৮)
thumb|150px|২০১১-তে হাভিয়ের মাসচেরানো ২০১০ সালের ২৮ আগস্ট, বার্সেলোনার সাথে চার বছরের চুক্তির শর্তাবলী মেনে নেন মাসচেরানো। ২৪ মিলিয়ন ইউরোর বিনিময়ে এই চুক্তি করে বার্সেলোনা। ৩০ আগস্ট, মাসচেরানো মেডিকেল পরীক্ষায় উত্তীর্ণ হন এবং বার্সেলোনায় তার স্থানান্তর প্রক্রিয়া সম্পূর্ণ করেন। ২০১০ সালের ১১ সেপ্টেম্বর, লা লিগায় মাসচেরানোর অভিষেক হয়। হারকিউলিসের বিপক্ষে ঐ খেলায় ঘরের মাঠে ০–২ ব্যবধানে পরাজিত হয় বার্সা। ১৬ মাসের মধ্যে এটি ছিল ক্যাম্প ন্যুতে তাদের প্রথম পরাজয়। মৌসুমের প্রথম ভাগে অধিকাংশ খেলাতেই বদলি হিসেবে নামেন মাসচেরানো, কিন্তু শেষ দিকে এসে তিনি একজন সেন্ট্রাল ব্যাকের দায়িত্ব পালন করেন। ২০১১ সালের ২৮ মে, ম্যানচেস্টার ইউনাইটেডের বিপক্ষে চ্যাম্পিয়নস লিগের ফাইনালে হেরার্দ পিকের সাথে সেন্ট্রাল ব্যাক হিসেবে খেলতে নামেন মাসচেরানো। খেলায় বার্সেলোনা ৩–১ ব্যবধানে জয় লাভ করে। মাসচেরানো এই জয় লিভারপুল সমর্থকদের উত্‍সর্গ করেন।
বার্সেলোনায় নিজের দ্বিতীয় মৌসুমে প্রায় একচেটিয়াভাবে সেন্ট্রাল ডিফেন্ডার হিসেবে খেলেন মাসচেরানো। তিনি দলের রক্ষনভাগের একজন নিয়মিত খেলোয়াড়ে পরিণত হন।
২০১২ সালের ২৬ জুলাই, মাসচেরানো বার্সেলোনার সাথে ২০১৬ সাল পর্যন্ত চুক্তি নবায়ন করেন।
আন্তর্জাতিক ক্যারিয়ার
thumb|left|150px|[[আর্জেন্টিনা জাতীয় ফুটবল দল|আর্জেন্টিনার হয়ে একটি খেলায় মাসচেরানো।]] মাসচেরানোর আন্তর্জাতিক অভিষেক হয় ২০০১ সালে। ঐ বছর ফিফা অনূর্ধ্ব-১৭ বিশ্ব চ্যাম্পিয়নশিপে তিনি আর্জেন্টিনার হয়ে অংশগ্রহণ করেন। প্রতিযোগিতায় আর্জেন্টিনা অনূর্ধ্ব-১৭ দল চতুর্থ হয়।
যুব স্তরে মাসচেরানোর এতটাই প্রভাব ছিল যে রিভার প্লেটের মূল দলে অভিষেকের পূর্বেই আর্জেন্টিনার সিনিয়র দলে তার অভিষেক হয় (কারণ, ক্লাবে তার অবস্থান ছিল সেন্ট্রাল মিডফিল্ডে এবং রিভার প্লেটে সেই অবস্থান ধরে রেখেছিলেন দলের দীর্ঘদিনের অধিনায়ক লিওনার্দো আস্ত্রাদা)। আন্তর্জাতিক অঙ্গনে তার এই অভিষেক হয় ২০০৩ সালের ১৬ জুলাই উরুগুয়ের বিপক্ষে একটি প্রীতি খেলায়।
২০০৩–০৪ আপের্তুরা (উদ্বোধনী) চ্যাম্পিয়নশিপের মাঝামাঝি সময়ে ২০০৩ ফিফা বিশ্ব যুব চ্যাম্পিয়নশিপের জন্য আর্জেন্টিনা দলে ডাক পান মাসচেরানো। এই প্রতিযোগিতায়ও আর্জেন্টিনা চতুর্থ হয়। দূর্দান্ত নৈপূন্য প্রদর্শন করেন মাসচেরানো। অবশ্য তৃতীয় স্থান বাছাইয়ের প্লে-অফে তিনি সাসপেন্ড হন।
২০০৪ এর জানুয়ারিতে, চিলিতে অনুষ্ঠিত আমেরিকান প্রি-অলিম্পিকো প্রতিযোগিতার জন্য তিনি আর্জেন্টিনা অনূর্ধ্ব-২৩ দলে যোগ দেন মাসচেরানো। প্রতিযোগিতায় আর্জেন্টিনা জয় লাভ করে এবং ২০০৪ গ্রীষ্মকালীন অলিম্পিক্‌সে অংশগ্রহণ করার যোগ্যতা অর্জন করে। আগস্টে, মাসচেরানো এবং তার দল গ্রীসে স্বর্ণপদক বিজয়ীতে পরিণত হয়।
পরের বছর, জার্মানিতে অনুষ্ঠিত কনফেডারেশন্স কাপে অংশগ্রহণ করেন মাসচেরানো। এখানেও ফাইনালে ব্রাজিলের বিপক্ষে ৪–১ গোলের ব্যবধানে পরাজিত হয় আর্জেন্টিনা।
২০০৬ বিশ্বকাপে আর্জেন্টিনার প্রতিটি খেলার প্রত্যেকটি মিনিট মাঠে কাটিয়েছেন মাসচেরানো। অবশ্য কোয়ার্টার-ফাইনালে জার্মানির বিপক্ষে পেনাল্টি শুটআউটে পরাজিত হয়ে প্রতিযোগিতা থেকে ছিটকে পড়ে আর্জেন্টিনা।
২০০৭ সালের জুলাইয়ে, কোপা আমেরিকায় মাসচেরানো দুইটি গোল করেন। এগুলোই ছিল সিনিয়র দলের হয়ে তার প্রথম দুই গোল। প্রতিযোগিতায় তার দূর্দান্ত নৈপূন্যের কারণে তারকা সমৃদ্ধ আর্জেন্টিনা দলের সেরা খেলোয়াড় হিসেবে তিনি ব্যপকভাবে বিবেচিত হয়েছিলেন।
২০০৮ সালের ৮ জুন, যুক্তরাষ্ট্রের বিপক্ষে খেলায় মাসচেরানো জাতীয় দলের হয়ে প্রথম লাল কার্ড দেখেন। খেলায় তিনি প্রথম হলুদ কার্ড দেখার পর ৮৬তম মিনিটে দ্বিতীয় হলুদ কার্ড ও লাল কার্ড দেখে মাঠ ছাড়েন। খেলাটি গোলশূন্য ড্র হয়।
২০০৮ সালের গ্রীষ্মকালীন অলিম্পিকের জন্য আর্জেন্টিনা দলে তেইশোর্ধ্ব খেলোয়াড়দের একজন হিসেবে জায়গা পান মাসচেরানো। আর্জেন্টিনা ফুটবলে স্বর্ণপদক জয় করে। এতে করে, মাসচেরানো একমাত্র আর্জেন্টিনীয় ক্রীড়াবিদ হিসেবে দুইটি স্বর্ণপদক জিতার রেকর্ড গড়েন।
জাতীয় গ্রন্থাগার (ভারত)
জাতীয় গ্রন্থাগার ভারতের বৃহত্তম গ্রন্থাগার তথা দেশের সরকারি দলিলের রক্ষণাগার। এই গ্রন্থাগারটি কলকাতার বেলভেডিয়ার এস্টেটে অবস্থিত।
ক্যালকাটা পাবলিক লাইব্রেরি
১৮৩৬ সালে ক্যালকাটা পাবলিক লাইব্রেরি নামে প্রথম এই গ্রন্থাগারটি প্রতিষ্ঠিত হয়। সেই সময় এটি ছিল একটি বেসরকারি প্রতিষ্ঠান। প্রিন্স দ্বারকানাথ ঠাকুর ছিলেন এই লাইব্রেরির প্রথম মালিক। ভারতের তদনীন্তন গভর্নর-জেনারেল লর্ড মেটকাফ ফোর্ট উইলিয়াম কলেজ লাইব্রেরির ৪,৬৭৫টি বই এই গ্রন্থাগারে দান করেছিলেন। এই দানের ফলেই গ্রন্থাগারের গোড়াপত্তন সম্ভব হয়েছিল। এই সময় বাংলা ও ইংরেজি দুই ভাষার বইই এই গ্রন্থাগারের জন্য ক্রয় করা হত। কলকাতার বিশিষ্ট ব্যক্তিরা গ্রন্থাগারকে অর্থসাহায্য করতেন; সরকারের কাছ থেকেও অনুদান পাওয়া যেত। এই সময় এই গ্রন্থাগারে বহু দেশি ও বিদেশি দুষ্প্রাপ্য গ্রন্থ সংগৃহীত হয়, যা আজও রক্ষিত আছে। ক্যালকাটা পাবলিক লাইব্রেরিই ছিল শহরের প্রথম নাগরিক পাঠাগার।
ইম্পিরিয়াল লাইব্রেরি
left|thumb|ইম্পিরিয়াল লাইব্রেরি ১৮৯১ সালে কলকাতার একাধিক সচিবালয় গ্রন্থাগারকে একত্রিত করে গঠিত হয় ইম্পিরিয়াল লাইব্রেরি। এই গ্রন্থাগারের সর্বাপেক্ষা উল্লেখযোগ্য অংশ ছিল গৃহ মন্ত্রকের গ্রন্থাগার। এই অংশে
ক্যালকাটা পাবলিক লাইব্রেরি ও ইম্পিরিয়াল লাইব্রেরির সংযুক্তিকরণ
১৯০৩ সালের ৩০ জানুয়ারি লর্ড কার্জনের প্রচেষ্টায় ক্যালকাটা পাবলিক লাইব্রেরি ও ইম্পিরিয়াল লাইব্রেরিকে সংযুক্ত করে জনসাধারণের ব্যবহারের জন্য খুলে দেওয়া হয়। সংযুক্ত লাইব্রেরিটি ইম্পিরিয়াল লাইব্রেরি নামেই পরিচিত হয়। এই সময় গ্রন্থাগারটি উঠে আসে আলিপুরের বেলভেডিয়ার রোডস্থ মেটকাফ হলের বর্তমান ঠিকানায়। দ্বিতীয় বিশ্বযুদ্ধের সময় লাইব্রেরিটি এসপ্ল্যানেডের জবাকুসুম হাউসে স্থানান্তরিত হয়েছিল।
জাতীয় গ্রন্থাগার
স্বাধীনতার পর ইম্পিরিয়াল লাইব্রেরি আবার মেটকাফ হলে উঠে আসে। এই সময় লাইব্রেরির নতুন নামকরণ হয় জাতীয় গ্রন্থাগার বা ন্যাশানাল লাইব্রেরি। ১৯৫৩ সালের ১লা ফেব্রুয়ারি তৎকালীন কেন্দ্রীয় শিক্ষামন্ত্রী মৌলানা আবুল কালাম আজাদ জাতীয় গ্রন্থাগারকে সর্বসাধারণের জন্য উন্মুক্ত করে দেন।
জিতু রায়
জিতু রায় (Jitu Rai),(জন্ম ২৬ অগস্ট ১৯৮৭) একজন ভারতীয় শ্যুটার, যিনি ১০ মিটার এয়ার পিস্তল এবং ৫০ মিটার পিস্তল প্রতিদ্বন্দ্বিতা করে। ভারত সরকার ২০১৬ সালে তাকে "খেল রত্ন" পুরস্কারে ভূষিত করেছে।
প্রাথমিক জীবন
তার প্রাথমিক জীবন নেপালের সঙ্খুয়াসভা জেলার একটি গ্রামে কাটে। তিনি পাঁচ ভাইয়ের মধ্যে চতুর্থ ভাই। তিনি ভারতীয় সেনাবাহিনীর ১১ গোর্খার রাইফেলের একজন নায়েব সুবেদার। রায় নেপালে জন্মগ্রহণ করেন এবং বড় হয়ে ওঠেন, পরে ভারতে চলে আসেন এবং ২০০৬ সালে সেনাবাহিনীতে যোগদান করেন। তিনি ভারতের একজন স্বাভাবিক নাগরিক। তিনি ২০১১ জাতীয় গেমসে অংশগ্রহণের একটি সার্টিফিকেট পেয়েছিলেন যেখানে তিনি উত্তর প্রদেশের প্রতিনিধিত্ব করেছিলেন।
রায় প্রথমে ২০১০-১১ সালে সেনাবাহিনীর শ্যুটিং দলে সুযোগ পান কিন্তু যা প্রত্যাশা ছিল তাতে ব্যর্থ হন এবং পরবর্তীতে তার ইউনিটে তাকে ফেরত পাঠায়, ফলে তার প্রশিক্ষণ এমউ(Army Marksmanship Unit), মহোও সেনানিবাসে শেষ হয়ে যায়।
কর্মজীবন
২০১৪ কমনওয়েলথ গেমসে, রায় ৫০ মিটার পিস্তল ইভেন্টের যোগ্যতা ম্যাচে ৫৬২ পয়েন্ট অর্জন করে গেমসের রেকর্ড তৈরি করেন। তিনি ফাইনালে ১৯৪.১ পয়েন্ট অর্জন করে এই ইভেন্টে স্বর্ণপদক জিতেছিলেন, এইভাবে আরেকটি গেম রেকর্ডও তৈরি করেন।
২০১২ সালে, ১০ মিটার এয়ার পিস্তল ইভেন্টে আজারবাইজানের বাকুতে অনুষ্ঠিত আইএসএসএফ ওয়ার্ল্ড কাপে তিনি রৌপ্য পদক জিতেছিলেন। তিনি ১০ মিটার পিস্তল ইভেন্টে খারাপ ফলাফল পেয়েছিলেন।
২০১৪ সালে, দক্ষিণ কোরিয়ার ইনচিয়ন শহরে অনুষ্ঠিত এশিয়ান গেমসে রায় ৫০ মিটার পিস্তল শ্রেণীতে স্বর্ণপদক জিতেছেন। তিনি পুরুষদের ১০ মিটার এয়ার পিস্তল দলের ইভেন্টেও একটি ব্রোঞ্জ জিতেছেন।
২০১৬ অলিম্পিকে, ১০ মিটার এয়ার পিস্তল ইভেন্টের সময়, জিতু রায় চূড়ান্ত পর্যায় যাওয়ার জন্য একটি অসাধারণ প্রত্যাবর্তন করেছিলেন, কিন্তু ১০ এম এয়ার পিস্তল ইভেন্টের ফাইনালে শেষবারের মতো তিনি তার ফর্মটি প্রতিস্থাপন করতে ব্যর্থ হন এবং হেরে যান। তার প্রিয় ৫০ মিটার পিস্টল ইভেন্টেও তিনি ১২ তম স্থান পান, যা একটি হতাশাজনক ফলাফল।
২০১৮ কমনওয়েলথ গেমসে কমনওয়েলথ গেমসে, ২৩৫.১ পয়েন্টে পুরুষদের ১০ মিটার এয়ার পিস্তলের গেমসের রেকর্ড ভেঙে দিয়েছিলেন এবং প্রাসঙ্গিক ইভেন্টে তিনি তার প্রথম কমনওয়েলথ গেমস স্বর্ণ পদক জিতেছিলেন।   কমনওয়েলথ গেমসে রায়ের দ্বিতীয় স্বর্ণপদকও এটি।
ব্রায়ান ডেভিড জোসেফসন
ব্রায়ান ডেভিড জোসেফসন (জন্ম: ৪ঠা জানুয়ারি, ১৯৪০) ওয়েল্‌শের পদার্থবিজ্ঞানী। মাত্র ২২ বছর বয়সে স্নাতক শ্রেণীর ছাত্র থাকার সময় তিনি জোসেফসন ক্রিয়া আবিষ্কার করেন যার জন্য তাকে ১৯৭৩ সালে পদার্থবিজ্ঞানে নোবেল পুরস্কার দেয়া হয়। তার সাথে যৌথভাবে এই পুরস্কার পেয়েছিলেন লিও এসাকি এবং ইভার ইয়্যাভার। ২০০৭ সাল থেকে তিনি কেমব্রিজ বিশ্ববিদ্যালয়ের অবসরপ্রাপ্ত অধ্যাপক হিসেবে কর্মরত আছেন। এখানে তিনি ঘনীভূত পদার্থ গবেষণা গ্রুপের অধীনে মন-পদার্থ একীকরণ প্রকল্পে কাজ করেন।
পারাকি
পারাকি একটি ওয়েবভিত্তিক কম্পিউটার ব্যবহারকারী ইন্টারফেস যা ফায়ারফক্সের অবদানকারী ব্লেক রস এবং জো হেউইট দ্বারা প্রস্তাবিত।  রস এটিকে একটি ওয়েব অপারেটিং সিস্টেম হিসেবে উল্লেখ করে বলেছিলেন, "যা একটি ওএস যা করতে পারে তা করতে পারে।" এর পেছনের ধারণাটি হল ওয়েবে ছবি, ভিডিও এবং লেখা স্থানান্তর সহজ করা। তিনি ব্যাখ্যা করেছেন যে ওয়েবে ডেটা স্থানান্তর করার সাথে বর্তমান সমস্যাটি হল ওয়েবে একটি ছবি স্থানান্তর করার জন্য আপনাকে প্রথমে আপনার ডিজিটাল ক্যামেরা থেকে ছবি স্থানান্তর করতে হবে, তারপর সেগুলি ফ্লিকারের মতো জায়গায় আপলোড করতে হবে। অথবা আপনি যদি অর্থহীন কাজ করতে চান, আপনাকে কিছু শুরু করার আগে blogger.com এ একটি ব্লগ চালু করতে হবে।
২০ জুলাই ২০০৭-এ ফেসবুক অপ্রকাশিত টাকায় প্যারাকে কিনে নেয়। ক্রয়ের মধ্যে ফেসবুকের অগ্রগতিতে বিকাশকারীদের সহায়তাও অন্তর্ভুক্ত ছিল। Parakey ছিল ফেসবুক ইনক.-এর প্রথম অধিগ্রহণ।
নাসির বুন্দা
নাসির আহমেদ বুন্দা (১৫ মে ১৯৩৩ - মার্চ ১৯৯৩) পাকিস্তানের একজন ফিল্ড হকি খেলোয়াড় ছিলেন। তাঁর জন্ম রাওয়ালপিন্ডিতে। তিনি ১৯৫৬ গ্রীষ্মকালীন অলিম্পিকের রৌপ্যপদক এবং ১৯৬০ গ্রীষ্মকালীন অলিম্পিকের স্বর্ণপদক পান। তিনি ১৯৬২ সালে পাকিস্তান সরকার থেকে প্রাইড অফ পারফরম্যান্স পুরষ্কারও পেয়েছিলেন।
লেমুর
লেমুর হল মাদাগাস্কারের প্রাইমেট গোত্রভুক্ত কিছু প্রাণীর সমষ্টিগত নাম। ল্যাটিন শব্দ lemurs থেকে লেমুর শব্দটির উৎপত্তি যার অর্থ ভূতের মত। রাতের আধারে লেমুরের মুখে আলো ফেললে অনেকটা ভূতের মত দেখায় তাই এর নামকরণ এভাবে করা হয়েছে। প্রাকৃতিক ভাবে লেমুর সাধারনত আফ্রিকার মাদাগাস্কারেই দেখতে পাওয়া যায়। এই প্রজাতিটি খুব সম্ভবত সাড়ে ছয় কোটি বছর আগে মাদাগাস্কারে আবির্বূত হয়েছিল। তখন থেকেই এই প্রজাতিটি মাদাগাস্কারের আবহাওয়ার সাথে খাপ খাইয়ে নিয়েছে। প্রায় ২০০০ বছর আগে মাদাগাস্কারে মানুষের আবির্ভাব ঘটার আগে একটি পূর্নবয়স্ক পুরুষ গরিলা আকৃতির লেমুর বসবাস করত। এখন মাদাগাস্কারেই প্রায় ১০০ প্রজাতীর লেমুর দেখতে পাওয়া যায়। অনেকে ধারণা করেন যে লেমুর বানর বা মানুষের পূর্বপূরুষ থেকে বিবর্তীত হয়ে এসেছে তবে তা একেবারে সত্য নয়। এরা মূলত মাদাগাস্কারেই উৎপন্ন ও বিকশিত হয়েছে।
আচরণ
লেমুরের বিভিন্ন প্রজাতীর মধ্যে আচরণের অনেক পার্থক্য দেখা যায়। বড় আকারের লেমুররা সচরাচর দিনের বেলা ঘুরাফেরা করলেও ছোট আকারের গুলো নিশাচর হয়। এদের মধ্যে সামাজিক ব্যবস্থা, কার্যকলাপ, শিকার থেকে সুরক্ষিত থাকার কৌশল, প্রজনন এবং বুদ্ধিমত্তার পার্থক্যও দেখা যায়। দলবদ্ধ ভাবে থাকার পরও খাদ্য সংগ্রহের জন্য এরা একা বিচরণ করে এবং খাদ্যগ্রহণ শেষে পুররায় দলে ফিরে আসে।
খাদ্য
thumb|left|alt=A tiny mouse lemur holds a cut piece of fruit in its hands and eats|লেমুররা ফলভোজী প্রাণী হলেও এদের খাদ্য তালিকায় কীট পতঙ্গোও থাকে। সচরাচর লেমুররা অনেক ধরনের খাদ্য গ্রহণ করে। তবে ছোট আকারের লেমুররা পতঙ্গ এবং ফল ফলাদি খেয়ে থাকে অপরদিকে বড় আকারের লেমুররা গাছপালা ও লতাপাতা খেয়ে জীবন ধারণ করে। তাদের প্রিয় খাদ্যের তালিকায় থাকুক আর নাই থাকুক ক্ষুধার্ত লেমুররা হজমযোগ্য প্রায় সবকিছুই খেতে পারে। রিং টেইল্ড লেমুররা(গোলাকৃতি লেজের) তৃণভোজীও হয়ে থাকে তাই এদেরকে খাদ্যের প্রাপ্যতা সাপেক্ষে সর্বোভূক বলা চলে।
ধারণা করা হয় যে ছোট আকৃতির লেমুররা শুধুমাত্র তৃণ জাতীয় খাদ্য গ্রহণ করে তাদের শক্তির পর্যাপ্ত যোগান সংগ্রহ করতে পারে না, তাই কীট-পতঙ্গের মত উচ্চ ক্যালরী বিশিষ্ট ও আমিষ জাতীয় খাদ্য তাদের খাদ্য তালিকায় রাখে। তবে গবেষণায় দেখা গেছে যে পৃথিবীর সবচেয়ে ছোট আকৃতির এই স্তন্যপায়ীরা কীট পতঙ্গের চেয়ে ফল ফলাদিই বেশি খেয়ে থাকে।
সামাজিক ব্যবস্থা
লেমুররা সামাজিক প্রাণী এবং এরা দলগত ভাবে বসবাস করে। একটি দলে সর্বোচ্চ ১৫ টি লেমুর থাকতে পারে। সলবদ্ধ ভাবে থাকার পরেও এদের সামাজিক অবস্থানটা অনেকটা স্বতন্ত্র। এরা জোড়ায় বা একাধিক পুরুষ বিশিষ্ট পরিবারেও থাকতে পারে। নিশাচর লেমুররা সচরাচর স্বতন্ত্র ভাবে ঘোরাফেরা করলেও সচরাচর দিনের বেলা এরা দলের সাথে যোগ দেয়। ঋতু, স্থান ও লিঙ্গ ভেদে এদের সামাজিকতায় পরিবর্তন লক্ষ্য করা যায়।
যোগাযোগ
লেমুররা সাধারনত দৃষ্টিগোচর শারিরীক শংকেত, ঘ্রাণ এবং বিভিন্ন প্রকার শব্দ উৎপন্ন করার মাধ্যমে একে অপরের সাথে যোগাযোগ করে। রিং টেইল্ড লেমুররা গন্ধ শোঁকার মাধ্যমে এবং বিভিন্ন প্রকার শব্দ উৎপাদনের মাধ্যমেই যোগাযোগ বজায় রাখে। যোগাযোগের ক্ষেত্রে শারিরীক সংকেত এরা খুব একটা ব্যবহার করে না। এই প্রজাতীর লেমুরকে হাই তুলে অপর লেমুরকে হুমকি দিতে দেখা গেছে। যোগাযোগ করতে এরা অনেকসময় মুখায়ববেরও পরিবর্তন করে।
এম এল সোনার বাংলা (নাটক)
এম এল সোনার বাংলা বাংলাদেশের মুক্তিযুদ্ধ বিষয়ক প্রথম মঞ্চস্থ নাটক। এটি একটি প্রতীকধর্মী নাটক যার রচয়িতা ছিলেন শহীদুল আমীন। এটি প্রথম মঞ্চস্থ হয়েছিল ঢাকা শহরের ইঞ্জিনিয়ার্স ইনস্টিটিউট মিলনায়তনে ১৯৭২ খ্রিস্টাব্দের ১০ই সেপ্টেম্বর। নাটকটি প্রযোজনা করেছিলেন মুহাম্মদ নূরুল কাদির এবং পরিচালক ছিলেন আব্দুল্লাহ ইউসুফ ইমাম। নাটকের পাত্র-পাত্রীরা ছিলেন: খলিল, বুলবুল আহমদ, মেহফুজ, ফিরোজ ইফতেখার, কৃষ্ণা কাবেরী, জাফর আহমদ, জিয়াউল হুদা উজ্জ্বল, হাবিবুর বাসার, আবুল হুসেন প্রমুখ।
আলবের্তো দেল রিও
হোসে আলবের্তো রদ্রিগেজ (জন্ম মে ২৫, ১৯৭৭)  একজন মেক্সিকান পেশাদার কুস্তিগীর এবং সাবেক মিক্সড মার্শাল আর্টিস্ট। তিনি বর্তমানে আমেরিকা ও মেক্সিকোতে জোড়া চ্যাম্পিয়ন। ডাব্লিউডাব্লিউইতে আলবের্তো দেল রিও হিসেবে প্রাক্তন  ডাব্লিউডাব্লিউই মার্কিন যুক্তরাষ্ট্র চ্যাম্পিয়ন ছিলেন এবং এসিস্তেনিয়া এসেসোরিয়া ওয়াই এদমিনিস্ত্র্যাসিওন(এএএ) তে এল পাট্রন আলবের্তো হিসেবে বর্তমান এএএ মেগা চ্যাম্পিয়ন। এছাড়াও তিনি রিং অফ অনার, লুচা আন্ডারগ্রাউন্ড, জাপান, পুয়ের্তো রিকো এবং বিভিন্ন মার্কিন স্বাধীন প্রচারণায় অংশ নেন।
ডাব্লিউডাব্লিউই এবং মেক্সিকোর মধ্যে রদ্রিগেজ ছয়বারের বিশ্ব চ্যাম্পিয়ন। তিনি দুইবার ডাব্লিউডাব্লিউই চ্যাম্পিয়নশীপ, দুইবার ডাব্লিউডাব্লিউইর ওয়ার্ল্ড হেভিওয়েট চ্যাম্পিয়নশীপ, একবার সিএমএলএল ওয়ার্ল্ড হেভিওয়েট চ্যাম্পিয়নশীপ এবং বর্তমানে এএএ মেগা চ্যাম্পিয়ন বিজয়ী। এছাড়া রদ্রিগেজ ২০১১ রয়েল রাম্বল এবং ২০১১ মানি ইন দ্যা ব্যাংক ল্যাডার ম্যাচ বিজয়ী। তিনি একমাত্র কুস্তিগীর হিসেবে একই বছরে দুইটি জয় করেন।
আগস্ট ২০১৭
আগস্ট ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
ইদা কারমেলিত্তা
ঘটনা
ইদা কারমেলিত্তা ১৬ বছরে বয়সে একজন শিশু সৈনিক হিসেবে তামিল বিদ্রোহী বাহিনী এলটিটিই-তে যোগ দিয়েছিলেন এবং তিন বছর দলটির সদস্যা ছিলেন। এরপর তিনি দলত্যাগ করেন এবং খুন হওয়ার মাত্র এক মাস আগে শ্রীলঙ্কান পুলিশের কাছে আত্মসমর্পণ করেন ।
১৯৯৯ সালের ১২ জুলাই রাতে পাঁচ জন লোক ইদার বাড়িতে দরজা ভেঙে প্রবেশ করে এবং বাড়ির বাসিন্দাদের বেঁধে রাখে। এরপর তারা ইদাকে গণধর্ষণ করে এবং হত্যা করে। ঘটনাটি মান্নার জেলার পাল্লিমুনাই শহরে সংঘটিত হয়। মান্নারের শবপরীক্ষকের প্রতিবেদন অনুযায়ী, ইদার মৃতদেহে ধর্ষণ ও যৌন নির্যাতনের চিহ্ন ছিল এবং তাঁর স্তন ও ঠোঁটে কামড়ের দাগ ছিল। তাঁর যোনির মধ্যে গুলি করা হয়েছিল ।
ইদার মৃত্যুর পর তাঁর ভাইবোনেরা ভারতে একটি শরণার্থী শিবিরে পালিয়ে যান। ইদার মা প্রথমে শ্রীলঙ্কাতেই থেকে গিয়েছিলেন এবং তাঁর মেয়ের হত্যাকারীদের বিচারের মুখোমুখি করতে দৃঢ়প্রতিজ্ঞ ছিলেন। কিন্তু ২০০০ সালের জানুয়ারিতে এই মামলার আইনজীবী কুমার পোন্নামবালাম কলম্বোতে নিহত হওয়ার পর তিনিও দেশত্যাগ করেন। এই ধর্ষণ ও খুনের ঘটনা শ্রীলঙ্কায় এবং অন্যত্র গণমাধ্যমে বিপুলভাবে আলোচিত হয় ।
সরকারি তদন্ত
দুইজন সন্দেহভাজনকে ইদাদের একজন প্রতিবেশী শনাক্ত করেন এবং ভারতে পালিয়ে যাওয়ার আগে ইদার ভাই আরেক সন্দেহভাজন ব্যক্তিকে শনাক্ত করেন। সাক্ষীরা শ্রীলঙ্কান সেনাবাহিনীর একজন কর্পোরাল এবং একজন সৈনিককে একটি পরিচিতিমূলক প্যারেডে শনাক্ত করেছিলেন এবং শনাক্তকৃতদের বন্দি করা হয়েছিল। কিন্তু সাক্ষীদের ভীতিপ্রদর্শন করা হয় এবং তাঁরা ভারতে পালিয়ে যান। ফলে মামলাটির আর নিষ্পত্তি হয় নি। সন্দেহভাজনদের জামিন প্রদান করা হয়েছে ।
জন রাইট
জন জিওফ্রে রাইট, (জন্ম: ৫ জুলাই, ১৯৫৪) ডারফিল্ডে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। দলে তিনি তার ডাকনাম শেক হিসেবে পরিচিত ছিলেন। নিউজিল্যান্ড ক্রিকেট দলের উদ্বোধনী ব্যাটসম্যান ছিলেন। জাতীয় দলের অধিনায়কত্বও করেন তিনি। ইংল্যান্ডের কাউন্টি চ্যাম্পিয়নশীপে ডার্বিশায়ারের হয়ে খেলেন। ক্রিকেট থেকে অবসর নেয়ার পর ভারতীয় দলের কোচের দায়িত্ব পালন করেন জন রাইট। আন্তর্জাতিক ক্রিকেটে সতীর্থ বামহাতি ব্রুস এডগারের সাথে উদ্বোধনী জুটি গড়ে প্রভূতঃ সফলতা পেয়েছেন।
খেলোয়াড়ী জীবন
ইংল্যান্ডের কাউন্টি চ্যাম্পিয়নশীপে ডার্বিশায়ার কাউন্টি ক্রিকেট ক্লাবে প্রথম-শ্রেণীর ক্রিকেটে অংশগ্রহণ করেন। প্রথম-শ্রেণীর ক্রিকেটে ৫০টি শতকসহ পঁচিশ হাজারেরও বেশি রান করেছেন। এছাড়াও, সীমিত ওভারের লিস্ট এ ক্রিকেটে দশ সহস্রাধিক রান করেছেন।
১৯৭৮ সালে ইংল্যান্ডের বিরুদ্ধে অংশগ্রহণের মাধ্যমে আন্তর্জাতিক ক্রিকেটে অভিষেক ঘটে তার। সচরাচর নিউজিল্যান্ড দলের উদ্বোধনী ব্যাটসম্যানের ভূমিকায় অবতীর্ণ হতেন। সমগ্র খেলোয়াড়ী জীবনে পাঁচ সহস্রাধিক টেস্ট রান করেন ৩৭.৮২ গড়ে। ১২ সেঞ্চুরির দশটিই করেন নিজ দেশে। ওয়েলিংটনে অনুষ্ঠিত টেস্টে ব্রুস এডগারের সাথে নিউজিল্যান্ডের সর্বাপেক্ষা সফলতম ও বিশ্বস্ত উদ্বোধনী জুটির পরিচয় রেখেছেন। টেস্ট ক্রিকেটে ইতিহাসের দ্বিতীয় খেলোয়াড় হিসেবে ১৯৮০ সালে অস্ট্রেলিয়ার বিপক্ষে অনুষ্ঠিত টেস্টে এক বলে আট রান সংগ্রহ করেছেন। দৌঁড়িয়ে চার নেয়াসহ ওভারথ্রো’র প্রেক্ষিতে তাঁর এই অদ্ভুতুড়ে রান সংগ্রহ। খেলোয়াড়ী জীবনের শেষদিকে অধিকাংশ ব্যাটসম্যানই যেখানে পায়ের সাথে ব্যাটের সংস্পর্শ রাখতেন, সেখানে তিনি তাঁর ব্যাট উঠিয়ে রাখতেন।
অবসর
১৯৯৩ সালে আন্তর্জাতিক ক্রিকেট অঙ্গন থেকে অবসর নেন রাইট। স্বাবলম্বী হবার লক্ষ্যে প্রায় দুই বছর পণ্য বিক্রয়কর্মের সাথে জড়িত ছিলেন। কেন্ট কাউন্টি ক্রিকেট ক্লাবে কোচিংয়ের সাথে সম্পৃক্ত হন। এরপর ২০০০ থেকে ২০০৫ সাল পর্যন্ত ভারতীয় ক্রিকেট দলের কোচ ছিলেন। এ সময়ে ভারতীয় দল উল্লেখযোগ্য সফলতা পায়। নিজ দেশে অনুষ্ঠিত টেস্টে অস্ট্রেলিয়ার বিপক্ষে ২-১ ব্যবধানে জয় অন্যতম। তন্মধ্যে কলকাতার টেস্টে ফলো-অনে থেকেও ভিভিএস লক্ষ্মণের অপরাজিত ২৮১* রানের কল্যাণে ঐতিহাসিক জয় পায়। ২০০৩-০৪ মৌসুমে অধিনায়ক স্টিভ ওয়াহ’র বিদায়ী টেস্ট সিরিজে অস্ট্রেলিয়া দলের বিপক্ষে সফরকারী ভারতীয় দল ১-১ ব্যবধানে ৪ টেস্টের সিরিজ ড্র করে। চির-প্রতিদ্বন্দ্বী পাকিস্তানের বিরুদ্ধে সিরিজ জয় পায় ও ২০০৩ সালের ক্রিকেট বিশ্বকাপের ফাইনালে পৌঁছে। এর পরের মাসেই দলের অধঃপতন শুরু হয়। অস্ট্রেলিয়া ও পাকিস্তানের বিপক্ষে হারে ভারত দল। ফলশ্রুতিতে মে, ২০০৫ সালে সাবেক অস্ট্রেলীয় অধিনায়ক গ্রেগ চ্যাপেল জন রাইটের কাছ থেকে কোচের দায়িত্বভার গ্রহণ করেন। এছাড়াও, অস্ট্রেলিয়ায় অনুষ্ঠিত ২০০৫ সালের আইসিসি সুপার সিরিজে বিশ্ব একাদশ দলের কোচের মনোনয়ন পান তিনি।
২০ ডিসেম্বর, ২০১০ তারিখে মার্ক গ্রেটব্যাচের পরিবর্তে তাঁকে নিউজিল্যান্ডের ক্রিকেট কোচরূপে মনোনয়ন দেয়া হয়। ২০১২ সালে নিউজিল্যান্ড দলের ওয়েস্ট ইন্ডিজ সফরের পর তিনি এ পদ থেকে পদত্যাগ করেন।
জানুয়ারি, ২০১৩ সালে ইন্ডিয়ান প্রিমিয়ার লীগের দল মুম্বাই ইন্ডিয়ান্সের প্রধান কোচের জন্য মনোনীত হন জন রাইট। ঐ মৌসুমে মুম্বাই ইন্ডিয়ান্স শিরোপা জয় করে, যা তাঁর সফলতার অন্যতম একটি।
সম্মাননা
১৯৮৮ সালে রাণী জন্মদিনের সম্মানে আয়োজিত অনুষ্ঠানে ক্রিকেট খেলায় অনন্য সাধারণ ভূমিকা রাখায় তিনি মেম্বার অব দি অর্ডার অব দ্য ব্রিটিশ এম্পায়ার পদক লাভ করেন।